PTTEP สุดเจ๋ง! ตั้งบ.ย่อยดูแลบริหารการเงินโดยเฉพาะ
PTTEP ตั้งบ.ย่อย “ปตท.สผ. ศูนย์บริหารเงิน” เพื่อบริหารการเงินโดยเฉพาะมีทุนจดทะเบียน 10 ล้านบาท โดย ปตท.สผ. ถือหุ้นในสัดส่วน 25% และบริษัท ปตท.สผ. อินเตอร์เนชั่นแนล จำกัด (บริษัทย่อยของ ปตท.สผ.) ถือหุ้นในสัดส่วน 75%
29 พ.ค. 2558

บริษัท ปตท.สำรวจและผลิตปิโตรเลียม จำกัด (มหาชน) หรือ PTTEP ระบุว่า บริษัทได้จัดตั้งบริษัทย่อยเพื่อเป็นศูนย์กลางในการบริหารจัดการด้านการเงินของกลุ่มบริษัท ปตท.สผ. โดยจัดตั้งบริษัท ปตท.สผ. ศูนย์บริหารเงิน จำกัด (PTTEP Treasury Center Company Limited) มีทุนจดทะเบียน 10 ล้านบาท
ประกอบด้วย หุ้นสามัญจำนวน 1 ล้านหุ้น มูลค่าหุ้นละ 10 บาท โดย ปตท.สผ. ถือหุ้นในสัดส่วน 25% และบริษัท ปตท.สผ. อินเตอร์เนชั่นแนล จำกัด (บริษัทย่อยของ ปตท.สผ.) ถือหุ้นในสัดส่วน 75%